З Жабінкаўскім РАНС была звязана і працоўная дзейнасць роднага дзядзькі майго героя, які рупіўся ў аддзеле старшым вадзіцелем. Бацька ж Аляксандра чвэрць веку прысвяціў службе ва Узброеных Сілах Беларусі. Гэтыя прыклады сапраўдных мужчынскіх прафесій паўплывалі на выбар маладога чалавека. Ён паступіў у Салігорскі горна-хімічны тэхнікум, дзе абраў спецыяльнасць “пажарная тэхніка і бяспека”.